Up-7/00
Datum: 2000-01-27T00:00:00.000+01:00
ecli: ECLI:SI:USRS:2000:Up.7.00
vrsta: drugi akti
zadeva: ustavna pritožba
objavljeno: Neobjavljeno | 27.01.2000
dokument: US19904
akt: Ustavna pritožba A. A. zoper sodbo in sklep Okrajnega sodišča v Kranju št. P 81/99 z dne 8. 10. 1999
resitev: zavrženje
izrek: Ustavna pritožba A. A. zoper sodbo in sklep Okrajnega sodišča v Kranju se zavrže.
stavek: Ker pritožnica ni izčrpala pravnih sredstev, je bilo treba njeno ustavno pritožbo zavreči.
odlocitev: sklep
geslo: Predhodno izčrpanje vseh pravnih sredstev kot procesni pogoj za vložitev ustavne pritožbe.
podlaga: Zakon o Ustavnem sodišču (ZUstS), 2. al. 1. odst. 55. čl.
datum_vloge: 2000-01-10T23:00:00.000Z
datum_odlocitve: 2000-01-26T23:00:00.000Z

# Up-7/2000

27.1.2000

# S K L E P

Ustavno sodišče je v postopku za preizkus ustavne pritožbe A. A. iz Ž. na seji senata dne 27. januarja 2000

s k l e n i l o :

Ustavna pritožba A. A. zoper sodbo in sklep Okrajnega sodišča v Kranju št. P 81/99 z dne 8. 10. 1999 se zavrže.

## O b r a z l o ž i t e v

Okrajno sodišče je v pravdnem postopku delno razveljavilo sklep o izvršbi, delno pa ga ohranilo v veljavi in pritožnici naložilo plačilo denarnega zneska ter stroškov izvršilnega postopka. V ustavni pritožbi pritožnica izpodbijani sodni odločbi očita nezakonitost in protiustavnost, v nasprotju z Ustavo pa naj bi bil tudi postopek, v katerem je bila odločba sprejeta.

Po določbi prvega odstavka 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je ustavno pritožbo mogoče vložiti šele, ko so izčrpana vsa pravna sredstva. Zoper sodbo in sklep Okrajnega sodišča je dopustna pritožba, o kateri odloči Višje sodišče. Pritožnica je navedla, da se je zoper izpodbijano odločbo pritožila, o pritožbi pa Višje sodišče še ni odločilo. Pritožnica torej ni izčrpala niti rednih pravnih sredstev, ki jih ima na voljo v postopku. Njeno ustavno pritožbo je bilo zato treba zavreči.

Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS in prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.

Predsednik senata

dr. Lojze Ude